               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 3.10.2016
            COM(2016) 630 final
            2016/0307(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Η προσχώρηση της Δημοκρατίας της Κροατίας είχε ως συνέπεια τη διεύρυνση της τελωνειακής ένωσης της Ευρωπαϊκής Ένωσης. Συνεπώς, η Ευρωπαϊκή Ένωση υποχρεώθηκε σύμφωνα με τους κανόνες του Παγκόσμιου Οργανισμού Εμπορίου (ΠΟΕ) (άρθρο XXIV παράγραφος 6 της GATT του 1994) να προβεί σε διαπραγματεύσεις με τα μέλη του ΠΟΕ που έχουν δικαιώματα διαπραγμάτευσης σχετικά με τον δασμολογικό πίνακα της Κροατίας, προκειμένου να επέλθει τελικά συμφωνία για αντισταθμιστική προσαρμογή. Υποχρέωση τέτοιας προσαρμογής υφίσταται αν η υιοθέτηση του εξωτερικού δασμολογικού καθεστώτος της ΕΕ συνεπάγεται αύξηση των δασμών μεγαλύτερη του επιπέδου για το οποίο έχει δεσμευτεί η προσχωρούσα χώρα στο πλαίσιο του ΠΟΕ.

               Στις 15 Ιουλίου 2013 το Συμβούλιο εξουσιοδότησε την Επιτροπή να αρχίσει τις διαπραγματεύσεις σύμφωνα με το άρθρο XXIV παράγραφος 6 της GATT του 1994. Η Επιτροπή διεξήγαγε διαπραγματεύσεις με τα μέλη του ΠΟΕ που έχουν δικαιώματα διαπραγμάτευσης για την ανάκληση ειδικών παραχωρήσεων ως αποτέλεσμα της ανάκλησης του πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση.

               Οι διαπραγματεύσεις με την Ομοσπονδιακή Δημοκρατία της Βραζιλίας κατέληξαν σε σχέδιο συμφωνίας υπό μορφή ανταλλαγής επιστολών, το οποίο μονογραφήθηκε στις 12 Ιουλίου 2016 στη Γενεύη (η «συμφωνία»). Κατά συνέπεια, με την παρούσα πρόταση καλείται το Συμβούλιο να εκδώσει απόφαση για τη σύναψη της συμφωνίας υπό μορφή ανταλλαγής επιστολών με την Ομοσπονδιακή Δημοκρατία της Βραζιλίας. Παράλληλα, υποβάλλεται επίσης χωριστή πρόταση για την υπογραφή της εν λόγω συμφωνίας.

               •Συνοχή με τις υφιστάμενες διατάξεις στον συγκεκριμένο τομέα πολιτικής

                  Η πρόταση συνάδει με την πρακτική που ακολούθησε η ΕΕ σε προηγούμενες διευρύνσεις.

               •Συνοχή με τις υπόλοιπες πολιτικές της Ένωσης

                  Η πρόταση ακολουθεί την πρακτική της ΕΕ που συνάδει με την πολιτική της ΕΕ στους τομείς της εξωτερικής δράσης, της βιομηχανίας και της γεωργίας.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Άρθρο 207 της Συνθήκης για τη λειτουργία της Ευρωπαϊκής Ένωσης (ΣΛΕΕ), σε συνδυασμό με το άρθρο 218 παράγραφος 6 στοιχείο α) σημείο v) της ΣΛΕΕ για τη σύναψη διεθνών συμφωνιών.

               •Επικουρικότητα (για μη αποκλειστική αρμοδιότητα)

               Η πρόταση εμπίπτει στην αποκλειστική αρμοδιότητα της Ένωσης, όπως προβλέπεται στο άρθρο 3 παράγραφος 1 στοιχείο ε) της Συνθήκης για τη λειτουργία της Ευρωπαϊκής Ένωσης. Ως εκ τούτου, δεν ισχύει η αρχή της επικουρικότητας.

               •Αναλογικότητα

               Η ανάκληση των παραχωρήσεων της Κροατίας είχε συνέπειες για την Ομοσπονδιακή Δημοκρατία της Βραζιλίας. Οι αντισταθμιστικές προσαρμογές δεν υπερβαίνουν τα δικαιώματα της Βραζιλίας ως προς το θέμα αυτό. Η πρόταση είναι σύμφωνη με την αρχή της αναλογικότητας.

               •Επιλογή του νομικού μέσου

               Σύμφωνα με το άρθρο 218 παράγραφος 6 στοιχείο α) της ΣΛΕΕ, πρέπει να εκδοθεί απόφαση του Συμβουλίου για τη σύναψη της συμφωνίας.

               3.ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ

               •Διαβουλεύσεις με τα ενδιαφερόμενα μέρη

                  Το Συμβούλιο (επιτροπή εμπορικής πολιτικής) συμμετείχε σε τακτικές διαβουλεύσεις ως προς το περιεχόμενο και την πρόοδο των διαπραγματεύσεων. Το Ευρωπαϊκό Κοινοβούλιο (επιτροπή διεθνούς εμπορίου) ενημερώθηκε.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Βλ. δημοσιονομικό δελτίο.

               5.ΑΛΛΑ ΣΤΟΙΧΕΙΑ

               •Σχέδια εφαρμογής

                  Κατά συνέπεια, με την παρούσα πρόταση καλείται το Συμβούλιο να εκδώσει απόφαση για τη σύναψη της συμφωνίας υπό μορφή ανταλλαγής επιστολών με την Ομοσπονδιακή Δημοκρατία της Βραζιλίας. Παράλληλα, υποβάλλεται επίσης στο Συμβούλιο χωριστή πρόταση για την υπογραφή της εν λόγω συμφωνίας.

               Τα αποτελέσματα της συμφωνίας είναι τα εξής:

               Προστίθενται 4 766 τόνοι στην κατανομή ανά χώρα (Βραζιλία) βάσει της δασμολογικής ποσόστωσης της ΕΕ για τα «Τεμάχια από πετεινούς και κότες του είδους gallus domesticus, κατεψυγμένα», αριθμοί δασμολογικής κλάσης 0207.14.10, 0207.14.50 και 0207.14.70, με διατήρηση του τρέχοντος εντός ποσόστωσης συντελεστή 0 %.

               Προστίθενται 610 τόνοι στην κατανομή ανά χώρα (Βραζιλία) βάσει της δασμολογικής ποσόστωσης της ΕΕ για τα «Τεμάχια από γάλους και γαλοπούλες, κατεψυγμένα», αριθμοί δασμολογικής κλάσης 0207.27.10, 0207.27.20 και 0207.27.80, με διατήρηση του τρέχοντος εντός ποσόστωσης συντελεστή 0 %.

               Προστίθενται 36 000 τόνοι βάσει του μέρους erga omnes της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με διατήρηση του τρέχοντος εντός ποσόστωσης συντελεστή των 98 € ανά τόνο.

               Προστίθενται 78 000 τόνοι στην κατανομή για τη Βραζιλία βάσει της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με διατήρηση του τρέχοντος εντός ποσόστωσης συντελεστή των 98 € ανά τόνο.

               Όσον αφορά την ποσότητα των 78 000 τόνων που κατανέμεται στη Βραζιλία βάσει της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με την επιφύλαξη του παγιοποιημένου εντός ποσόστωσης συντελεστή των 98 € ανά τόνο, η ΕΕ θα εφαρμόσει αυτόνομα:

               –κατά τα πρώτα έξι έτη κατά τη διάρκεια των οποίων οι ποσότητες αυτές είναι διαθέσιμες, εντός ποσόστωσης συντελεστή που δεν θα υπερβαίνει τα 11 € ανά τόνο, και

               –κατά το έβδομο έτος κατά τη διάρκεια του οποίου οι ποσότητες αυτές είναι διαθέσιμες, εντός ποσόστωσης συντελεστή που δεν θα υπερβαίνει τα 54 € ανά τόνο.

               Η Επιτροπή θα εκδώσει εκτελεστικούς κανονισμούς για την επέκταση και τη διαχείριση των σχετικών ποσοστώσεων, βάσει του άρθρου 187 στοιχείο α) του κανονισμού για τη θέσπιση ενιαίας κοινής οργάνωσης αγορών (ΚΟΑ) [κανονισμός (ΕΕ) αριθ. 1308/2013].

               Τα εν λόγω εκτελεστικά μέτρα προετοιμάζονται παράλληλα με την πρόταση.

               2016/0307 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη την έγκριση του Ευρωπαϊκού Κοινοβουλίου,

               Εκτιμώντας τα ακόλουθα:

               (1)Στις 15 Ιουλίου 2013 το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του Παγκόσμιου Οργανισμού Εμπορίου κατ’ εφαρμογή του άρθρου XXIV παράγραφος 6 της Γενικής Συμφωνίας Δασμών και Εμπορίου του 1994 (GATT του 1994), στο πλαίσιο της διαδικασίας προσχώρησης της Δημοκρατίας της Κροατίας στην Ένωση.

               (2)Οι διαπραγματεύσεις διεξήχθησαν από την Επιτροπή σύμφωνα με τις οδηγίες διαπραγμάτευσης που εξέδωσε το Συμβούλιο.

               (3)Μετά την ολοκλήρωση των εν λόγω διαπραγματεύσεων, μονογραφήθηκε, στις 12 Ιουλίου 2016, συμφωνία υπό μορφή ανταλλαγής επιστολών μεταξύ της Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της GATT του 1994, σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ένωση.

               (4)Η συμφωνία υπογράφηκε εξ ονόματος της Ένωσης στις […], με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση […] του Συμβουλίου
                  1
               .

               (5)Η συμφωνία θα πρέπει να εγκριθεί,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται, εξ ονόματος της Ένωσης, η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση.

               Το κείμενο της συμφωνίας επισυνάπτεται στην παρούσα απόφαση.

               Άρθρο 2

               Ο Πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ένωσης, στην κοινοποίηση που προβλέπεται στη συμφωνία.

               Άρθρο 3

               Η παρούσα απόφαση αρχίζει να ισχύει την ημερομηνία της έκδοσής της. Δημοσιεύεται στην Επίσημη Εφημερίδα της Ευρωπαϊκής Ένωσης.

               Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

               Βρυξέλλες,

                     Για το Συμβούλιο

                     O Πρόεδρος

                        ΔΗΜΟΣΙΟΝΟΜΙΚΟ ΔΕΛΤΙΟ

                        ΗΜΕΡΟΜΗΝΙΑ:

                        1.

                        ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ:

                        Κεφάλαιο 12 – Δασμοί και λοιπά τέλη

                        2.

                        ΤΙΤΛΟΣ:

                        Πρόταση απόφασης του Συμβουλίου για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

                        3.

                        ΝΟΜΙΚΗ ΒΑΣΗ:

                        Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 218.

                        4.

                        ΣΤΟΧΟΙ:

                        Σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας.

                        5.

                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                        ΤΡΕΧΟΝ ΟΙΚΟΝΟΜΙΚΟ ΕΤΟΣ 2016
                           (εκατ. EUR)

                        ΑΚΟΛΟΥΘΟ ΟΙΚΟΝΟΜΙΚΟ ΕΤΟΣ 2017

                        (εκατ. EUR)

                         ΟΙΚΟΝΟΜΙΚΟ ΕΤΟΣ 2018

                        (εκατ. EUR)

                        5.0

                        ΔΑΠΑΝΕΣ

                        -
                              ΑΠΟ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
                           (ΕΠΙΣΤΡΟΦΕΣ/ΠΑΡΕΜΒΑΣΕΙΣ)

                        -
                              ΕΘΝΙΚΕΣ ΑΡΧΕΣ

                        -
                              ΑΛΛΕΣ

                           -

                           -

                           -

                        5.1

                        ΕΣΟΔΑ

                        -
                              ΙΔΙΟΙ ΠΟΡΟΙ ΤΗΣ ΕΕ
                           (ΕΙΣΦΟΡΕΣ/ΤΕΛΩΝΕΙΑΚΟΙ ΔΑΣΜΟΙ)

                        -
                              ΕΘΝΙΚΑ

                           4.4

                           4.4

                           4.4

                        2016

                        2017

                        2018

                        5.0.1

                        ΕΚΤΙΜΩΜΕΝΕΣ ΔΑΠΑΝΕΣ

                        5.1.1

                        ΕΚΤΙΜΩΜΕΝΑ ΕΣΟΔΑ

                        4,4

                        4,4

                        4,4

                        5.2

                        ΜΕΘΟΔΟΣ ΥΠΟΛΟΓΙΣΜΟΥ: ποσότητες πολλαπλασιασμένες με τον εντός ποσόστωσης δασμό

                        6.0

                        ΜΠΟΡΕΙ ΤΟ ΕΡΓΟ ΝΑ ΧΡΗΜΑΤΟΔΟΤΗΘΕΙ ΑΠΟ ΠΙΣΤΩΣΕΙΣ ΠΟΥ ΕΧΟΥΝ ΕΓΓΡΑΦΕΙ ΣΤΟ ΑΝΤΙΣΤΟΙΧΟ ΚΕΦΑΛΑΙΟ ΤΟΥ ΤΡΕΧΟΝΤΟΣ ΠΡΟΫΠΟΛΟΓΙΣΜΟΥ;

                        ΟΧΙ

                        6.1

                        ΜΠΟΡΕΙ ΤΟ ΕΡΓΟ ΝΑ ΧΡΗΜΑΤΟΔΟΤΗΘΕΙ ΑΠΟ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ ΤΡΕΧΟΝΤΟΣ ΠΡΟΫΠΟΛΟΓΙΣΜΟΥ;

                        ΟΧΙ

                        6.2

                        ΘΑ ΧΡΕΙΑΣΤΕΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;

                        ΟΧΙ

                        6.3

                        ΘΑ ΠΡΕΠΕΙ ΝΑ ΕΓΓΡΑΦΟΥΝ ΠΙΣΤΩΣΕΙΣ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;

                        ΟΧΙ

                        ΠΑΡΑΤΗΡΗΣΕΙΣ:

                     (1)
                  EE L […] της […], σ. […].

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 3.10.2016
            COM(2016) 630 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

               ΣΥΜΦΩΝΙΑ ΥΠΟ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝ

               μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

               Α. Επιστολή της Ευρωπαϊκής Ένωσης

               Κύριε/Κυρία,

               Σε συνέχεια των διαπραγματεύσεων, κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (GATT) του 1994, για την τροποποίηση του πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση, λαμβάνω την τιμή να προτείνω τα ακόλουθα:

               Η Ευρωπαϊκή Ένωση ενσωματώνει στον πίνακά της, για το τελωνειακό έδαφος της ΕΕ των 28, τις παραχωρήσεις που περιλαμβάνονται στον πίνακα της ΕΕ των 27 με τις ακόλουθες τροποποιήσεις:

               Προστίθενται 4 766 τόνοι στην κατανομή ανά χώρα (Βραζιλία) βάσει της δασμολογικής ποσόστωσης της ΕΕ για τα «Τεμάχια από πετεινούς και κότες του είδους gallus domesticus, κατεψυγμένα», αριθμοί δασμολογικής κλάσης 0207.14.10, 0207.14.50 και 0207.14.70, με διατήρηση του τρέχοντος εντός ποσόστωσης συντελεστή 0 %.

               Προστίθενται 610 τόνοι στην κατανομή ανά χώρα (Βραζιλία) βάσει της δασμολογικής ποσόστωσης της ΕΕ για τα «Τεμάχια από γάλους και γαλοπούλες, κατεψυγμένα», αριθμοί δασμολογικής κλάσης 0207.27.10, 0207.27.20 και 0207.27.80, με διατήρηση του τρέχοντος εντός ποσόστωσης συντελεστή 0 %.

               Προστίθενται 36 000 τόνοι βάσει του μέρους erga omnes της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με διατήρηση του τρέχοντος εντός ποσόστωσης συντελεστή των 98 € ανά τόνο.

               Προστίθενται 78 000 τόνοι στην κατανομή για τη Βραζιλία βάσει της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με διατήρηση του τρέχοντος εντός ποσόστωσης συντελεστή των 98 € ανά τόνο.

               Όσον αφορά την ποσότητα των 78 000 τόνων που κατανέμεται στη Βραζιλία βάσει της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με την επιφύλαξη του παγιοποιημένου εντός ποσόστωσης συντελεστή των 98 € ανά τόνο, η ΕΕ θα εφαρμόσει αυτόνομα:

               –κατά τα πρώτα έξι έτη κατά τη διάρκεια των οποίων οι ποσότητες αυτές είναι διαθέσιμες, εντός ποσόστωσης συντελεστή που δεν θα υπερβαίνει τα 11 € ανά τόνο, και

               –κατά το έβδομο έτος κατά τη διάρκεια του οποίου οι ποσότητες αυτές είναι διαθέσιμες, εντός ποσόστωσης συντελεστή που δεν θα υπερβαίνει τα 54 € ανά τόνο.

               Η Ευρωπαϊκή Ένωση και η Ομοσπονδιακή Δημοκρατία της Βραζιλίας κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία αρχίζει να ισχύει 14 ημέρες μετά την ημερομηνία παραλαβής της πλέον πρόσφατης κοινοποίησης.

               Θα παρακαλούσα να μας επιβεβαιώσετε ότι η κυβέρνησή σας συμφωνεί στα παραπάνω. Λαμβάνω την τιμή να προτείνω, σε περίπτωση αποδοχής των παραπάνω από την κυβέρνησή σας, η παρούσα επιστολή και η εκ μέρους σας επιβεβαίωση να αποτελέσουν από κοινού συμφωνία υπό μορφήν ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας.

               Με εκτίμηση,

               Για την Ευρωπαϊκή Ένωση

               Β. Επιστολή της Ομοσπονδιακής Δημοκρατίας της Βραζιλίας

               Κύριε/Κυρία,

               Έχω την τιμή να σας γνωρίσω ότι έλαβα επιστολή σας της …, η οποία έχει ως εξής:

               «Σε συνέχεια των διαπραγματεύσεων, κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (GATT) του 1994, για την τροποποίηση του πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση, λαμβάνω την τιμή να προτείνω τα ακόλουθα:

               Η Ευρωπαϊκή Ένωση ενσωματώνει στον πίνακά της, για το τελωνειακό έδαφος της ΕΕ των 28, τις παραχωρήσεις που περιλαμβάνονται στον πίνακα της ΕΕ των 27 με τις ακόλουθες τροποποιήσεις:

               Προστίθενται 4 766 τόνοι στην κατανομή ανά χώρα (Βραζιλία) βάσει της δασμολογικής ποσόστωσης της ΕΕ για τα «Τεμάχια από πετεινούς και κότες του είδους gallus domesticus, κατεψυγμένα», αριθμοί δασμολογικής κλάσης 0207.14.10, 0207.14.50 και 0207.14.70, με διατήρηση του τρέχοντος εντός ποσόστωσης συντελεστή 0 %.

               Προστίθενται 610 τόνοι στην κατανομή ανά χώρα (Βραζιλία) βάσει της δασμολογικής ποσόστωσης της ΕΕ για τα «Τεμάχια από γάλους και γαλοπούλες, κατεψυγμένα», αριθμοί δασμολογικής κλάσης 0207.27.10, 0207.27.20 και 0207.27.80, με διατήρηση του τρέχοντος εντός ποσόστωσης συντελεστή 0 %.

               Προστίθενται 36 000 τόνοι βάσει του μέρους erga omnes της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με διατήρηση του τρέχοντος εντός ποσόστωσης συντελεστή των 98 € ανά τόνο.

               Προστίθενται 78 000 τόνοι στην κατανομή για τη Βραζιλία βάσει της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με διατήρηση του τρέχοντος εντός ποσόστωσης συντελεστή των 98 € ανά τόνο.

               Όσον αφορά την ποσότητα των 78 000 τόνων που κατανέμεται στη Βραζιλία βάσει της δασμολογικής ποσόστωσης της ΕΕ για τη «Ζάχαρη ακατέργαστη από ζαχαροκάλαμο, που προορίζεται για εξευγενισμό (ραφινάρισμα)», δασμολογικές κλάσεις 1701.13.10 και 1701.14.10, με την επιφύλαξη του παγιοποιημένου εντός ποσόστωσης συντελεστή των 98 € ανά τόνο, η ΕΕ θα εφαρμόσει αυτόνομα:

               –κατά τα πρώτα έξι έτη κατά τη διάρκεια των οποίων οι ποσότητες αυτές είναι διαθέσιμες, εντός ποσόστωσης συντελεστή που δεν θα υπερβαίνει τα 11 € ανά τόνο, και

               –κατά το έβδομο έτος κατά τη διάρκεια του οποίου οι ποσότητες αυτές είναι διαθέσιμες, εντός ποσόστωσης συντελεστή που δεν θα υπερβαίνει τα 54 € ανά τόνο.

               Η Ευρωπαϊκή Ένωση και η Ομοσπονδιακή Δημοκρατία της Βραζιλίας κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία αρχίζει να ισχύει 14 ημέρες μετά την ημερομηνία παραλαβής της πλέον πρόσφατης κοινοποίησης.

               Θα παρακαλούσα να μας επιβεβαιώσετε ότι η κυβέρνησή σας συμφωνεί στα παραπάνω. Λαμβάνω την τιμή να προτείνω, σε περίπτωση αποδοχής των παραπάνω από την κυβέρνησή σας, η παρούσα επιστολή και η εκ μέρους σας επιβεβαίωση να αποτελέσουν από κοινού συμφωνία υπό μορφήν ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας.»

               Με εκτίμηση,

               Για την Ομοσπονδιακή Δημοκρατία της Βραζιλίας


|

52011PC0392

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση των ενδεδειγμένων μέτρων που θεσπίστηκαν με την απόφαση 2009/618/ΕΚ της 27ης Ιουλίου 2009 για την περάτωση της διαδικασίας διαβουλεύσεων με τη Δημοκρατία της Γουινέας, βάσει του άρθρου 96 της συμφωνίας εταιρικής σχέσης ΑΚΕ-ΕΚ και για την κατάργησή της εν λόγω απόφασης  /* COM/2011/0392 τελικό - 2011/0173 (NLE) */

	ΑΙΤΙΟΛΟΓΙΚΗ ΕΚΘΕΣΗΘεωρώντας ότι το στρατιωτικό πραξικόπημα της 23ης Δεκεμβρίου 2008 που έλαβε χώρα στη Δημοκρατία της Γουϊνέας και η κατάληψη της εξουσίας από στρατιωτική χούντα που συστάθηκε σε Εθνική Επιτροπή για τη Δημοκρατία και την Ανάπτυξη (Comité National pour la Démocratie et le Développement (ΕΕΔΑ)), υπό την προεδρία του λοχαγού Moussa Dadis Camara αποτελούσε ιδιαιτέρως σοβαρή και προφανή καταστρατήγηση των ουσιωδών στοιχείων που αναφέρονται στο άρθρο 9 της συμφωνίας εταιρικής σχέσης ΑΚΕ-ΕΚ, η Ευρωπαϊκή Ένωση αποφάσισε, στις 16 Μαρτίου 2009, να ξεκινήσει διαβουλεύσεις με τη Δημοκρατία της Γουϊνέας, δυνάμει του άρθρου 96 της εν λόγω συμφωνίας.Με επιστολή της 19ης Μαρτίου 2009, οι εκπρόσωποι της στρατιωτικής χούντας που διατηρεί την εξουσία και της μεταβατικής κυβέρνησης κλήθηκαν να συμμετάσχουν σε διαβουλεύσεις με την Ευρωπαϊκή Ένωση. Οι διαβουλεύσεις αυτές διεξήχθησαν στις 29 Απριλίου 2009 στις Βρυξέλλες.Κατά την εν λόγω συνεδρίαση, οι εκπρόσωποι της Γουινέας παρουσίασαν έναν χάρτη πορείας για την αποκατάσταση της συνταγματικής τάξης και το διορισμό δημοκρατικής κυβέρνησης που θα προκύψει από ελεύθερες και διαφανείς βουλευτικές και προεδρικές εκλογές.Για την πλαισίωση της διαδικασίας αυτής, η Ευρωπαϊκή Ένωση ενέκρινε στις 27 Ιουλίου 2009, με την απόφαση 2009/618/ΕΚ του Συμβουλίου, τα ακόλουθα ενδεδειγμένα μέτρα δυνάμει του άρθρου 96 παράγραφος 2 σημείο γ) της συμφωνίας του Κοτονού."1. Η Ευρωπαϊκή Ένωση θα εξακολουθήσει να χρηματοδοτεί τις επείγουσες δράσεις ανθρωπιστικού χαρακτήρα, υποστηρίζοντας άμεσα τους πληθυσμούς, την πολιτική μετάβαση και την έξοδο από την κρίση. Στο πλαίσιο αυτό, πρέπει να σημειωθεί ότι θα μπορούσε να παρασχεθεί νέα στήριξη για την προετοιμασία των βουλευτικών και προεδρικών εκλογών, ιδίως με την κινητοποίηση του κονδυλίου Β του 10ου ΕΤΑ και, σε περίπτωση έγκαιρης πρόσκλησης από τις αρχές της Γουινέας, με τη σύσταση εκλογικής παρακολούθησης.2. Τα συντηρητικά μέτρα που θεσπίστηκαν για τα τρέχοντα προγράμματα και έργα στο πλαίσιο του 9ου ΕΤΑ και των προηγούμενων ΕΤΑ, εκτός των έργων αποκατάστασης δημόσιων κτιρίων και των έργων στήριξης της αποκέντρωσης, θα αρθούν αμέσως μόλις συσταθεί πραγματικά ένα Εθνικό Συμβούλιο Μετάβασης, του οποίου η εντολή, οι αρμοδιότητες και η σύνθεση θα έχουν καταρτιστεί κατά τρόπο συναινετικό από τα μέρη που συμμετέχουν στη μεταβατική διαδικασία στη Γουινέα.3. Τα συντηρητικά μέτρα, που θεσπίστηκαν για τα τρέχοντα προγράμματα και έργα στο πλαίσιο του 9ου ΕΤΑ και των προηγούμενων ΕΤΑ, θα αρθούν εξ ολοκλήρου αμέσως μόλις δημοσιευθούν η εκλογική κατάσταση και το διάταγμα για τον καθορισμό των ημερομηνιών των εκλογών και της επίσημης έναρξης της εκλογικής εκστρατείας.4. Η συνέχιση του προγράμματος του Διεθνούς Νομισματικού Ταμείου (ΔΝΤ) και η επανάληψη της διαδικασίας ελάφρυνσης του χρέους των υπερχρεωμένων φτωχών χωρών (ΥΦΧ) θα μπορούσαν να υποστηριχθούν με συνεισφορά της Ευρωπαϊκή Ένωσης ύψους 8 εκατ. € για την εξόφληση των καθυστερούμενων πληρωμών στην Ευρωπαϊκή Τράπεζα Επενδύσεων (ΕΤΕπ) για δάνεια προερχόμενα από πόρους του ΕΤΑ μέσω του κονδυλίου Β του 10ου ΕΤΑ. Η ενίσχυση αυτή θα μπορούσε να συγκεντρωθεί μετά από την επίσημη περάτωση της προθεσμίας υποβολής υποψηφιοτήτων για τις προεδρικές εκλογές, με παράλληλη επιβεβαίωση της μη συμμετοχής του προέδρου και των μελών της ΕΕΔΑ, καθώς και του πρωθυπουργού της μεταβατικής κυβέρνησης.5. Το έγγραφο στρατηγικής συνεργασίας και το εθνικό ενδεικτικό πρόγραμμα (ΕΣΣ/ΕΕΠ) για τη Γουινέα, ενδεικτικού ποσού 237 εκατ. ευρώ, θα καταστεί δυνατό να υπογραφεί μετά τη διεξαγωγή των βουλευτικών και προεδρικών εκλογών και την ορκωμοσία των μελών της Εθνικής Συνέλευσης. Μια ενδιάμεση επανεξέταση του 10ου ΕΤΑ, τα συμπεράσματα της οποίας αναμένονται για το 2010, θα περιλαμβάνει ανάλυση των επιδόσεων σε ό,τι αφορά την υλοποίηση και θα μπορούσε να οδηγήσει στην επανεκτίμηση των χορηγούμενων στη Γουινέα κονδυλίων.»Η απόφαση της 27ης Ιουλίου 2009 προβλέπει επίσης την παρακολούθηση από μέρους της Ευρωπαϊκής Ένωσης της κατάστασης στη Γουινέα, για περίοδο 24 μηνών. Κατά την εν λόγω περίοδο, συνεχίστηκε η διεξαγωγή ενισχυμένου διαλόγου με την κυβέρνηση της Γουινέας, στο πλαίσιο του άρθρου 8 της συμφωνίας του Κοτονού, στους τομείς της πολιτικής, δικαστικής και οικονομικής διακυβέρνησης, προκειμένου να στηριχθεί η διαδικασία μετάβασης.Η απόφαση 2009/618/ΕΚ προβλέπει επίσης την τακτική επανεξέτασή της με βάση τα πορίσματα των αποστολών περιοδικής παρακολούθησης και τη δυνατότητα να τροποποιεί η Ευρωπαϊκή Ένωση τα ενδεδειγμένα μέτρα, ανάλογα με την εξέλιξη της υλοποίησης των δεσμεύσεων που αναφέρονται στο χάρτη πορείας, και ιδίως εκείνων που περιγράφονται στο κεφάλαιο «Ανθρώπινα δικαιώματα, κράτος δικαίου, διακυβέρνηση».Από την έκδοση της απόφασης 2009/618/ΕΚ του Συμβουλίου της ΕΕ, η Γουινέα σημείωσε σημαντική πρόοδο σχετικά με την εφαρμογή του εν λόγω χάρτη πορείας. Με επιστολές του Επιτρόπου κ. Piebalgs, της 7ης Απριλίου και της 31ης Μαΐου αντίστοιχα, η Γουινέα έχει ενημερωθεί ότι η ΕΕ θεωρούσε ότι έχουν επιτευχθεί τα τρία πρώτα σημεία αναφοράς. Κατά τον τρόπο αυτό, κατέστη δυνατόν να αρθούν τα μέτρα τα σχετικά με το 9ο ΕΤΑ και εκείνα προγενέστερων ΕΤΑ. Η εν λόγω επιτευχθείσα πρόοδος παρέσχε επίσης τη δυνατότητα να κινηθεί η διαδικασία για την εξόφληση των καθυστερούμενων πληρωμών της Γουινέας από δάνεια της ΕΤΑ τα οποία υπόκεινται στη διαχείριση της ΕΤΕπ, στο πλαίσιο της εφαρμογής του προγράμματος του ΔΝΤ και της επανάληψης της διαδικασίας ελάφρυνσης των δανειακών υποχρεώσεων, βάσει της πρωτοβουλίας για τις ΥΦΧ.Από την έκδοση της απόφασης 2009/618/ΕΚ, πραγματοποιήθηκαν δύο αποστολές της Ευρωπαϊκής Ένωσης στο Κόνακρυ. Η πρώτη, το Μάρτιο του 2010, είχε διαπιστώσει ορισμένη πρόοδο σχετικά με το χάρτη πορείας, ιδίως την επίτευξη του πρώτου μέτρου και τη μερική επίτευξη του δεύτερου. Η δεύτερη αποστολή της ΕΥΕΔ πραγματοποιήθηκε στις 3-4 Μαρτίου 2011 στο πλαίσιο μιας πρόσφατης θετικής εξέλιξης της πολιτικής κατάστασης στη Γουινέα, λόγω του ορισμού νόμιμου προέδρου στις 21 Δεκεμβρίου 2010 και του επακόλουθου διορισμού νέας κυβέρνησης, μετά το πέρας των προεδρικών εκλογών που αποτελούν την πρώτη ανοικτή ψηφοφορία σε βάση πλουραλισμού, μετά την ανεξαρτησία της χώρας, και σηματοδοτούν καθοριστική φάση στο πλαίσιο της μετάβασης στη δημοκρατική νομιμότητα. Μεταξύ των στόχων της εν λόγω αποστολής ήταν ο έλεγχος της καταλληλότητας του χάρτη πορείας στη νέα πολιτική συγκυρία. Απομένει πράγματι η επίτευξη ενός τελευταίου μέτρου το οποίο, στην παρούσα του μορφή, εξακολουθεί να εξαρτά την υπογραφή του ΕΣΣ/ΕΕΠ του 10ου ΕΤΑ με τη Γουινέα από τη διεξαγωγή βουλευτικών εκλογών σε πλαίσια ελευθερίας και διαφάνειας, καθώς και το διορισμό των εκλεγμένων αντιπροσώπων.Από την αποστολή διαπιστώθηκε η ακόλουθη πρόοδος στους τομείς των ανθρωπίνων δικαιωμάτων, του κράτους δικαίου και της διακυβέρνησης:-  Η επάνοδος της συνταγματικής τάξης έχει προχωρήσει αρκετά με τον ορισμό του προέδρου που προέκυψε από τις διεξαχθείσες με ελευθερία και διαφάνεια εκλογές, καθώς και το διορισμό πολιτικής κυβέρνησης·-  Στον τομέα της προστασίας των ανθρωπίνων δικαιωμάτων, διαπιστώθηκε σημαντική πρόοδος: αφέθηκαν ελεύθεροι οι συλληφθέντες κατά τα βίαια επεισόδια που σημειώθηκαν στο δεύτερο γύρο των προεδρικών εκλογών· οι παράνομοι χώροι κράτησης έχουν καταργηθεί ή η κατάργησή τους βρίσκεται σε εξέλιξη· τα οδοφράγματα του στρατού έχουν αφαιρεθεί·-  Σε ό,τι αφορά την χρηστή δημοσιονομική διακυβέρνηση, έχουν ληφθεί μέτρα για την εξυγίανση των δημοσίων οικονομικών, ενώ θεσπίζονται επί του παρόντος και άλλα μέτρα·-  Από τις αρχές του 2011, ξεκίνησαν εκ νέου οι εργασίες για τη μεταρρύθμιση του τομέα ασφαλείας (ΜΤΑ), ιδίως με τη διοργάνωση εθνικού σεμιναρίου για την ΜΤΑ από τη Γουινέα, το οποίο πραγματοποιήθηκε στις 28-31 Μαρτίου στο Κόνακρυ.Με βάση τις διαπιστώσεις και τις συστάσεις της αποστολής παρακολούθησης, η Επιτροπή, με τη σύμφωνη γνώμη της Ύπατης Εκπροσώπου της ΕΕ για θέματα εξωτερικής πολιτικής και πολιτικής ασφάλειας, προτείνει στο Συμβούλιο να εγκρίνει την συνημμένη απόφαση, που έχει ως στόχο την αναθεώρηση των ενδεδειγμένων μέτρων, θέτοντας ως προϋπόθεση:-αφενός, για την υπογραφή των εγγράφων προγραμματισμού και συγκέντρωσης των κονδυλίων για την άμεση στήριξη του πληθυσμού (βασικές κοινωνικές υπηρεσίες), την υποβολή, από μέρους της Γουινέας, λεπτομερούς χρονοδιαγράμματος (ημερομηνίες και προηγούμενα στάδια) για τη διεξαγωγή βουλευτικών εκλογών, πριν το τέλος του 2011, καταρτισμένου και επικυρωμένου από τις αρμόδιες αρχές,-αφετέρου, για τη λήψη των αποφάσεων χρηματοδότησης και την ουσιαστική υλοποίηση των λοιπών σχεδίων/προγραμμάτων του 10ου ΕΤΑ, τη διεξαγωγή βουλευτικών εκλογών με ελευθερία και διαφάνεια.Προτείνεται να ενημερωθούν οι αρχές της Γουινέας σχετικά με την εν λόγω αναθεώρηση, με την αποστολή της επιστολής που παρατίθεται στο παράρτημα, στον πρόεδρο κ. Alpha Condé και στον πρωθυπουργό κ. Mohamed Saïd Fofana.2011/0173 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την τροποποίηση των ενδεδειγμένων μέτρων που θεσπίστηκαν με την απόφαση 2009/618/ΕΚ της 27ης Ιουλίου 2009 για την περάτωση της διαδικασίας διαβουλεύσεων με τη Δημοκρατία της Γουινέας, βάσει του άρθρου 96 της συμφωνίας εταιρικής σχέσης ΑΚΕ-ΕΚ και για την κατάργησή της εν λόγω απόφασηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης,Έχοντας υπόψη τη συμφωνία εταιρικής σχέσης ΑΚΕ-ΕΚ η οποία υπογράφηκε στο Κοτονού στις 23 Ιουνίου 2000[1] και αναθεωρήθηκε στο Ουαγκαντούγκου στις 23 Ιουνίου 2010[2], και ιδίως το άρθρο 96,Έχοντας υπόψη την εσωτερική συμφωνία σχετικά με τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ[3], και ιδίως το άρθρο 3,Έχοντας υπόψη την πρόταση της Επιτροπής, με σύμφωνη γνώμη της Ύπατου Εκπροσώπου της ΕΕ για θέματα εξωτερικής πολιτικής και πολιτικής ασφαλείας,Εκτιμώντας τα ακόλουθα:(1) Η Δημοκρατία της Γουϊνέας επέτυχε πρόοδο όσον αφορά την υλοποίηση των δεσμεύσεων που αναφέρονται στο παράρτημα της απόφασης της 27ης Ιουλίου 2009[4] για την περάτωση της διαδικασίας διαβουλεύσεων με τη Δημοκρατία της Γουινέας, βάσει του άρθρου 96 της συμφωνίας της Κοτονού, και η υλοποίηση αυτή αποτελεί προϋπόθεση για την άρση των σχετικών μέτρων.(2) Η Δημοκρατία της Γουϊνέας σημείωσε πρόοδο στο πλαίσιο της μεταβατικής διαδικασίας προς την αποκατάσταση της συνταγματικής τάξης και την εγκαθίδρυση δημοκρατικού καθεστώτος, ιδίως χάρη στον ορισμό προέδρου μετά από ελεύθερες και διαφανείς εκλογές και το διορισμό πολιτικής κυβέρνησης·(3) Η διεξαγωγή προεδρικών εκλογών και ο ορισμός νέου προέδρου αποτελούν το τελευταίο ορόσημο που καθορίστηκε με την απόφαση 2009/618/ΕΚ·(4) Το 4ο και τελευταίο ορόσημο που σηματοδοτεί το πέρας της μετάβασης δεν θα επιτευχθεί στις 27 Ιουλίου 2011, ημερομηνία λήξης ισχύος της απόφασης 2009/618/ΕΚ.(5) Κατά συνέπεια, είναι σκόπιμο να επικαιροποιηθούν, με βάση την σημειωθείσα πρόοδο σε ό,τι αφορά την αποκατάσταση της συνταγματικής τάξης, τα ενδεδειγμένα μέτρα προκειμένου να ληφθεί υπόψη η επιτευχθείσα πρόοδος, με την έγκριση της παρούσας απόφασης και την κατάργηση της απόφασης 2009/618/ΕΚ.ΑΠΟΦΑΣΙΖΕΙ:Άρθρο 1Τα ενδεδειγμένα μέτρα που προβλέπονται δυνάμει του άρθρου 96 παράγραφος 2 στοιχείο γ) της συμφωνίας του Κοτονού στην απόφαση 2009/618/ΕΚ αντικαθίστανται από τα νέα ενδεδειγμένα μέτρα που διευκρινίζονται στην επιστολή που παρατίθεται στο παράρτημα.Άρθρο 2Καταργείται η απόφαση 2009/618/ΕΚ της 27ης Ιουλίου 2009, για την περάτωση της διαδικασίας διαβουλεύσεων με τη Δημοκρατία της Γουινέας, βάσει του άρθρου 96 της συμφωνίας εταιρικής σχέσης ΑΚΕ-ΕΚ.Άρθρο 3Η παρούσα απόφαση αρχίζει να ισχύει από την ημερομηνία έκδοσής της. Δημοσιεύεται στην Επίσημη Εφημερίδα της Ευρωπαϊκής Ένωσης .Η παρούσα απόφαση παραμένει σε ισχύ για δωδεκάμηνη χρονική περίοδο. Θα επανεξεταστεί μετά από ενδεικτική περίοδο 6 μηνών, ενδεχομένως με βάση πορίσματα επιτόπου αποστολής της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣχέδιο επιστολήςΚύριε Πρόεδρε,Κύριε Πρωθυπουργέ,Η Ευρωπαϊκή Ένωση εκφράζει την ικανοποίησή της για την επιτευχθείσα από τη Δημοκρατία της Γουινέας πρόοδο στον τομέα της αποκατάστασης της συνταγματικής τάξης, ιδίως μετά την ειρηνική ολοκλήρωση των προεδρικών εκλογών, κατά το 2010, και τον ορισμό νόμιμου προέδρου και πολιτικής κυβέρνησης. Οι προεδρικές εκλογές που διεξήχθησαν μόλις πρόσφατα αποτελούν την πρώτη πραγματικά ανοικτή και στη βάση πλουραλισμού ψηφοφορία, από την ανεξαρτησία της Γουινέας, και σηματοδοτεί μια καθοριστική φάση στο πλαίσιο της επανόδου της δημοκρατικής νομιμότητας.Βρίσκεστε πλέον αντιμέτωποι με την τεράστια πρόκληση να εισέλθει η χώρα σας στην οδό της σταθερότητας και της οικονομικής ανάπτυξης και αποδεχθήκατε να διαδραματίσετε το ρόλο αυτό υποβάλλοντας προς έγκριση ένα φιλόδοξο πρόγραμμα μεταρρυθμίσεων. Έχοντας επίγνωση των οικονομικών και κοινωνικών προβλημάτων τα οποία καλείται να αντιμετωπίσει η Γουινέα, και για να σας στηρίξει στην τελική αλλά σημαντική αυτή φάση της πολιτικής μετάβασης, το Συμβούλιο της Ευρωπαϊκής Ένωσης αποφάσισε να επανεξετάσει τους όρους που συνοδεύουν την τελευταία φάση της επανάληψης της συνεργασίας μεταξύ της Ευρωπαϊκής Ένωσης και της Δημοκρατίας της Γουινέας, δηλαδή την υπογραφή του εγγράφου στρατηγικής χώρας και του εθνικού ενδεικτικού προγράμματος για το 10ο Ευρωπαϊκό Ταμείο Ανάπτυξης (ΕΤΑ) που θα καλύψει τη συνεργασία με τη Γουινέα μέχρι το 2013.Κατ’ εφαρμογή της απόφασης αυτής, η Ευρωπαϊκή Ένωση θα είναι σε θέση να υπογράψει το έγγραφο στρατηγικής χώρας και το εθνικό ενδεικτικό πρόγραμμα (ΕΣΧ/ΕΕΠ) με τη Δημοκρατία της Γουινέας, αμέσως μόλις λάβουν την τελική τους μορφή και μετά την αποστολή επίσημης ανακοίνωσης των αρχών της Γουινέας προς την Ευρωπαϊκή Ένωση, που θα περιλαμβάνει λεπτομερές χρονοδιάγραμμα, καταρτισμένο και εγκεκριμένο από τις αρμόδιες αρχές, όπου θα διευκρινίζονται η ημερομηνία και οι φάσεις διεξαγωγής των βουλευτικών εκλογών, πριν από το τέλος του 2011.Αμέσως μετά την υπογραφή του ΕΣΧ/ΕΕΠ, θα καταστεί δυνατόν να συγκεντρωθούν τα κονδύλια για την άμεση στήριξη του πληθυσμού, τα οποία προορίζονται για τις βασικές κοινωνικές υπηρεσίες. Θα μπορέσει επίσης να συνεχιστεί η τεχνική κατάρτιση των λοιπών σχεδίων και προγραμμάτων που προβλέπονται στα εν λόγω έγγραφα, η συγκέντρωση όμως των σχετικών κονδυλίων θα καταστεί εφικτή μόνο μετά τη διεξαγωγή βουλευτικών εκλογών με ελευθερία και διαφάνεια.Η Ευρωπαϊκή Ένωση θεωρεί ότι, παρά το γεγονός ότι οι προεδρικές εκλογές είναι θεμελιώδεις για τη μετάβαση στη δημοκρατία, οι βουλευτικές εκλογές και η σύσταση της νέας και δημοκρατικά εκλεγμένης Συνέλευσης εξακολουθούν να είναι καθοριστικές για την ολοκλήρωση της μετάβασης και τη δημιουργία πλήρως δημοκρατικού πλαισίου. Η Ευρωπαϊκή Ένωση εξακολουθεί να πιστεύει ότι οι βουλευτικές εκλογές θα διεξαχθούν το αργότερο κατά το τελευταίο τρίμηνο του 2011, όπως εξήγγειλαν οι αρχές, και παραμένει πρόθυμη να στηρίξει οικονομικά τη διοργάνωση των εκλογών (με ενδεικτικό ποσό ύψους 5 εκατ. ευρώ).Η Ευρωπαϊκή Ένωση δεσμεύεται να συνεχίσει, στο πλαίσιο του άρθρου 8 της συμφωνίας του Κοτονού, τακτικό πολιτικό διάλογο με την κυβέρνηση σχετικά με τα ουσιώδη στοιχεία της εν λόγω συμφωνίας και συγκεκριμένα τα ανθρώπινα δικαιώματα, τις αρχές της δημοκρατίας και του κράτους δικαίου, την εθνική συμφιλίωση, το τέλος της ατιμωρησίας και τις μεταρρυθμίσεις στον τομέα της πολιτικής, δικαστικής και οικονομικής διακυβέρνησης, καθώς και τη μεταρρύθμιση του τομέα της ασφάλειας.Η κυβέρνηση της Δημοκρατίας της Γουινέας μπορεί να εξακολουθήσει να υπολογίζει στη στήριξη και την συνδρομή από μέρους της Ευρωπαϊκής Ένωσης, ακολουθώντας τη φιλόδοξη πορεία της προς την επάνοδο στη σταθερή οικονομική ανάπτυξη και για την ευημερία του πληθυσμού της.Με τιμή,Βρυξέλλες,Για την Ευρωπαϊκή ΈνωσηΠΑΡΑΡΤΗΜΑ: ΠΙΝΑΚΑΣ ΔΕΣΜΕΥΣΕΩΝΔεσμεύσεις της Γουινέας | Δεσμεύσεις της ΕΕ |1. Λεπτομερές χρονοδιάγραμμα (ημερομηνία και προηγούμενα στάδια/ προπαρασκευαστικές εργασίες), που καταρτίζεται και εφαρμόζεται από τις αρμόδιες αρχές, για τη διεξαγωγή των βουλευτικών εκλογών πριν το τέλος του 2011 | 1.1 Υπογραφή του ΕΣΣ/ΕΕΠ 10ου ΕΤΑ μόλις ολοκληρωθεί ο προγραμματισμός του 1.2 Τεχνική εξέταση των σχεδίων /προγραμμάτων που προβλέπονται στο εν λόγω ΕΣΣ/ΕΕΠ 1.3 Συγκέντρωση κεφαλαίων για την άμεση στήριξη των πληθυσμών |2. Διεξαγωγή βουλευτικών εκλογών με ελευθερία και διαφάνεια | 2.1 Αποφάσεις χρηματοδότησης και ουσιαστική υλοποίηση του υπολοίπου των σχεδίων/ προγραμμάτων του 10ου ΕΤΑ |[1] ΕΕ L 317 της 15.12.2000, σ.3.[2] ΕΕ L 287 της 04.11.2010, σ.3.[3] ΕΕ L 317 της 15.12.2000, σ. 376, όπως τροποποιήθηκε από την ΕΕ L 247 της 09.09.2006, σ. 48.[4] ΕΕ L 214 της 19.08.2009, σ. 34